...ੈਂ ਬਸ ਅਰਦਾਸ ਕਰ ਰਹੀ ਹਾਂ ਕਿ ਇਨ੍ਹਾਂ ਨੂੰ ਕੋਈ ਬੀਮਾਰੀ ਨਾ ਲੱਗੇ।"  

ਤਿਰੂਵਨੰਤਪੁਰਮ ਦੇ ਰਾਹ 'ਚ ਮੈਨੂੰ ਸੜਕ ਦੇ ਦੋਹਾਂ ਪਾਸੇ ਟੁੱਟੇ-ਫੁੱਟੇ ਘਰ ਦਿਖੇ। ਇੱਕ ਘਰ ਦੀ ਸਾਹਮਣੇ ਵਾਲੀ ਕੰਧ ਖੜੀ ਸੀ ਜਿਸ ਵਿੱਚ ਬੂਹਾ ਲਟਕ ਰਿਹਾ ਸੀ। ਬਾਕੀ ਕੰਧਾਂ ਤੇ ਛੱਤ ਹੜ੍ਹ ਲੈ ਗਿਆ ਸੀ।

ਲੋਕ ਜ਼ਰੂਰਤ ਦੇ ਸਾਮਾਨ ਲਈ ਕਤਾਰਾਂ 'ਚ ਖੜ੍ਹੇ ਸਨ। ਖਾਣ ਪੀਣ ਦੀਆਂ ਚੀਜ਼ਾਂ, ਕੱਪੜੇ ਤੇ ਸਾਬਣ ਲਈ ਆਪਣੀ ਵਾਰੀ ਦਾ ਇੰਤਜ਼ਾਰ ਕਰ ਰਹੇ ਸਨ।

ਪਾਣੀ ਨਾਲ ਫੈਲਣ ਵਾਲੀਆਂ ਬੀਮਾਰੀਆਂ ਨੂੰ ਰੋਕਣ ਲਈ ਸ਼ਹਿਰਾਂ ਤੇ ਪਿੰਡਾਂ 'ਚ ਮੈਡੀਕਲ ਕੈਂਪ ਲਾਏ ਗਏ ਹਨ। 

ਇਹ ਵੀ ਪੜ੍ਹੋ:

ਇੱਥੇ ਮੈਨੂੰ ਇੱਕਾ-ਦੁੱਕਾ ਉੱਤਰ ਭਾਰਤੀ ਮਜ਼ਦੂਰ ਵੀ ਦਿਖੇ ਜੋ ਹੁਣ ਕੰਮ ਬ... ਬਾਕੀ ਲੇਖ ਲਿਖੋ:
ਮੁਲਾਜ਼ਮ ਦੀ ਮਦਦ ਨਾਲ ਮੈਂ ਅਤੇ ਮੇਰੇ ਸਹਿਯੋਗੀ ਕੈਮਰਾਮੈਨ ਦੀਪਕ ਜਸਰੋਟੀਆ ਮੁੱਟੂਕੁਨਮ ਦੇ ਕੁਝ ਅੰਦਰ ਵਾਲੇ ਇਲਾਕਿਆਂ ਤੱਕ ਪਹੁੰਚੇ। ਅਸੀਂ ਦੇਖਿਆ ਕਿ ਲੋਕ ਕਮਰਸ਼ੀਅਲ ਇਮਾਰਤਾਂ ਵਿੱਚ ਸ਼ਰਨ ਲੈ ਰਹੇ ਹਨ ਅਤੇ ਪੂਰੇ ਇਲਾਕੇ ਵਿੱਚ ਉੱਪਰ ਤੱਕ ਪਾਣੀ ਭਰਿਆ ਹੋਇਆ ਹੈ।

ਜਦੋਂ ਉਨ੍ਹਾਂ ਨੂੰ ਪਾਣੀ ਦੀ ਪਹਿਲੀ ਬੋਤਲ ਅਤੇ ਖਾਣੇ ਦਾ ਪੈਕੇਟ ਮਿਲਿਆ ਤਾਂ ਉਨ੍ਹਾਂ ਦੇ ਚਿਹਰੇ 'ਤੇ ਖੁਸ਼ੀ ਵਿਖਾਈ ਦਿੱਤੀ।

ਬਚਾਏ ਗਏ ਕੁਝ ਲੋਕਾਂ ਨੂੰ ਛੋਟੇ ਪਿਕਅਪ ਵੈਨ ਦੀ ਮਦਦ ਨਾਲ ਨੇੜੇ ਦੇ ਰਾਹਤ ਕੈਂਪਾਂ ਵਿੱਚ ਲਿਜਾਇਆ ਗਿਆ।

ਬੜੀ ਮੁਸ਼ਕੱਤ ਤੋਂ ਬਾਅਦ ਰਾਹਤ ਮੁਲਾਜ਼ਮ ਉਨ੍ਹਾਂ ਥਾਵਾਂ 'ਤੇ ਪਹੁੰਚੇ ਹਨ ਜਿਨ੍ਹਾਂ ਦਾ ਹੜ੍ਹ ਕਾਰਨ ਰਾਬਤਾ ਟੁੱਟ ਗਿਆ ਸੀ, ਰਾਹਤ ਕੈਂਪਾਂ ਵਿੱਚ ਲੋਕਾਂ ਦੀ ਗਿਣਤੀ ਵਧ ਰਹੀ ਹੈ।

ਕੇਰਲ ’ਚ ਆਇਆ ਸਦੀ ਦਾ ਸਭ ਤੋਂ ਖ਼ਤਰਨਾਕ ਹੜ੍ਹ

ਕੇਰਲ ਦੇ ਤ੍ਰਿਸ਼ੂਰ ਅਤੇ ਏਰਨਾਕੁਲੁਮ ਵਿੱਚ ਲੋਕਾਂ ਦੀ ਕਮਾਈ ਦਾ ਇੱਕ ਵੱਡਾ ਸਾਧਨ ਮੱਧ ਪੂਰਬ ਤੋਂ ਆਉਣ ਵਾਲਾ ਪੈਸਾ ਹੈ।

ਸਵਾਬ ਅਲੀ ਦੁਬਈ ਵਿੱਚ ਕੰਮ ਕਰਦੇ ਹਨ ਅਤੇ ਫਿਲਹਾਲ ਛੁੱਟੀਆਂ ਕੱਟਣ ਲਈ ਆਪਣੇ ਘਰ ਆਏ ਹੋਏ ਸੀ। ਉਹ ਕਹਿੰਦੇ ਹਨ ਕਿ ਗੱਡੀਆਂ, ਜਾਇਦਾਦ ਅਤੇ ਜਾਨਵਰਾਂ ਦਾ ਵਧੇਰੇ ਨੁਕਸਾਨ ਹੋਇਆ ਹੈ। 

ਹਾਲਾਂਕਿ ਐਨਡੀਆਰਐਫ਼ ਦੀਆਂ ਟੀਮਾਂ ਅਤੇ ਸਥਾਨਕ ਕਾਰਕੁਨ ਕੁਝ ਜਾਨਵਰਾਂ ਨੂੰ ਬਚਾਉਣ ਵਿੱਚ ਕਾਮਯਾਬ ਰਹੇ ਹਨ, ਪਰ ਕਈ ਪਾਣੀ ਦੇ ਤੇਜ਼ ਵਹਾਅ ਨਾਲ ਵਹਿ ਗਏ ਹਨ।

ਮਾਰੇ ਗਏ ਜਾਨਵਰਾਂ ਦੀਆਂ ਲਾਸ਼ਾਂ ਦੇ ਕਾਰਨ ਸਥਾਨਕ ਅਧਿਕਾਰੀਆਂ ਨੇ ਪਾਣੀ ਨਾਲ ਫੈਲਣ ਵਾਲੀਆਂ ਬਿਮਾਰੀਆਂ ਦੇ ਬਾਰੇ ਚਿਤਾਵਨੀ ਜਾਰੀ ਕਰ ਦਿੱਤੀ ਹੈ ਅਤੇ ਲੋਕਾਂ ਨੂੰ ਹਿਦਾਇਤ ਦਿੱਤੀ ਹੈ ਕਿ ਜਿੱਥੇ ਵੀ ਪਾਣੀ ਜਮ੍ਹਾਂ ਹੋਇਆ ਹੈ ਉਹ ਉਥੋਂ ਦੂਰ ਰਹਿਣ।

ਯੋਗਿਤਾ ਲਿਮਯੇ, ਬੀਬੀਸੀ ਪੱਤਰਕਾਰ, ਕੁਜ਼ੀਪੁਰਮ

ਕੁਜ਼ੀਪੁਰਮ ਸ਼ਹਿਰ ਕੇਰਲ ਦੇ ਉੱਤਰ ਵਿੱਚ ਸਥਿਤ ਹੈ। ਇੱਥੇ ਸ਼ਹਿਰ ਨਾਲ ਲਗਦੀ ਨਦੀ ਹਫ਼ਤਾ ਭਰ ਪਹਿਲਾਂ ਆਪਣੇ ਕਿਨਾਰਿਆਂ ਨੂੰ ਤੋੜਦੀ ਹੋਈ ਸ਼ਹਿਰ ਵਿੱਚ ਦਾਖ਼ਲ ਹੋ ਗਈ।

ਬੀਬੀਸੀ ਪੱਤਰਕਾਰ ਯੋਗਿਤਾ ਲਿਮਯੇ

ਨਦੀ ਦੇ ਦੋਵੇਂ ਪਾਸੇ ਕਰੀਬ ਇੱਕ ਕਿੱਲੋਮੀਟਰ ਦੇ ਘੇਰੇ ਵਿੱਚ ਘਰਾਂ 'ਚ ਪਾਣੀ ਵੜ ਗਿਆ ਕਿ ਪੂਰਾ ਇਲਾਕਾ ਡੁੱਬ ਗਿਆ।

ਦਿਖਣ ਲਈ ਬਾਕੀ ਰਿਹਾ ਤਾਂ ਸਿਰਫ਼ ਘਰਾਂ ਦੀਆਂ ਛੱਤਾਂ ਜਾਂ ਕੇਲਿਆਂ ਦੇ ਦਰਖ਼ਤਾਂ ਦੇ ਕੁਝ ਪੱਤੇ। ਢੀਠ ਬੱਚਿਆਂ ਦੀ ਤਰ੍ਹਾਂ ਨਾਰੀਅਲ ਦੇ ਦਰਖ਼ਤਾਂ ਨੇ ਪਾਣੀ ਦੇ ਉੱਤੋਂ ਆਪਣਾ ਸਿਰ ਕੱਢਿਆ ਆ ਹੈ।

ਕੁਝ ਦਿਨ ਪਹਿਲਾਂ ਸ਼ਹਿਰ ਦੇ ਲੋਕਾਂ ਨੂੰ ਸੁਰੱਖਿਅਤ ਥਾਵਾਂ 'ਤੇ ਲਿਜਾਇਆ ਗਿਆ ਸੀ ਪਰ ਉਨ੍ਹਾਂ ਵਿੱਚੋਂ ਕੁਝ ਲੋਕ ਆਪਣੇ ਘਰਾਂ ਦਾ ਹਾਲ ਦੇਖਣ ਲਈ ਵਾਪਿਸ ਆਏ ਹਨ।

ਲੋਕਾਂ ਲਈ ਰਾਹਤ ਸਮੱਗਰੀ ਪਹੁੰਚਾਈ ਜਾ ਰਹੀ ਹੈ

ਕੁਝ ਤੈਰ ਕੇ ਆਪਣੇ ਘਰਾਂ ਤੱਕ ਪੁੱਜੇ ਅਤੇ ਹਰ ਉਹ ਚੀਜ਼ ਬਚਾਉਣ ਦੀ ਕੋਸ਼ਿਸ਼ ਕਰ ਰਹੇ ਹਨ ਜਿਹੜੀ ਉਹ ਬਚਾ ਸਕਦੇ ਹਨ। ਇੱਕ ਆਦਮੀ ਆਪਣੇ ਘਰ ਦੀ ਛੱਤ 'ਤੇ ਬੈਠਾ ਦਿਖਿਆ, ਉਨ੍ਹਾਂ ਨੇ ਇੱਕ ਸੀਲਿੰਗ ਪੱਖੇ ਨੂੰ ਫੜਿਆ ਹੋਇਆ ਸੀ।

ਇਹ ਵੀ ਪੜ੍ਹੋ:

(ਬੀਬੀਸੀ ਪੰਜਾਬੀ ਨਾਲ FACEBOOK, INSTAGRAM, TWITTERਅਤੇ  YouTube...